钦定古今图书集成/明伦汇编/官常典/第648卷 > 吴浍
## 钦定古今图书集成/明伦汇编/官常典/第648卷 > 吴浍

按《明外史循吏传》：“浍字源深，增城人。第天顺四年进
士，除弋阳知县。慕古循良风，日集诸生讲道，助其不
给。置义仓，储粟万石，周民惸独。中官镇守者，苛敛不
经，他人莫敢抗，浍独每事裁之，曰：‘宁我受谴，毋虐细
民’。岁旱，徒跣祷，烈日中，雨即降。民间利弊，兴除殆尽，
而自奉泊然，一介无取，民戴之若慈母。成化三年，抚”
按官举浍治行尢异，赐封敕奖励及其父母。久之，以
御史陈选荐，迁饶州府同知。